Geografski fakultet Univerziteta u Beogradu

Geografski fakultet Univerziteta u Beogradu je nastao 1994. godine odvajanjem od Prirodno-matematičkog fakulteta. Sedište je na Studentskom trgom u Beogradu, na trećem spratu zgrade Filiološkog fakulteta. Jedan deo se nalazi na Crvenom krstu, gde je smešten Institut za demografiju i informatičke laboratorije. Fakultet ima svoje prostorije i na Prirodno-matematičkom fakultetu. Do 2011. godine je koristio i prostorije Fizičkom fakultetu, a od 2011. za tim više nema potrebe s obzirom da je Geografski fakultet dobio zgradu bivše osnovne škole Desanka Maksimović u Zemunu. Istorijat Njegovi koreni sežu čak u 1893. godinu kada je poznati geograf Jovan Cvijić formirao Geografski zavod. Najstarije izvođenje nastave geografije bilo je 1853. godine na Liceju u Kragujevcu, ova godina se, kao važna za geografiju u Srbiji, nalazi i na logou Geografskog fakulteta. Nastava geografije na akademskom nivou je bila organizovana na Filozofskom fakultetu, kasnije na Prirodno-matematičkom fakultetu, a 1990-1994 fakultet je nosio naziv Geografski fakultet Prirodno-matematičkog fakulteta. Fakultet na osnovnim studijama ima 5 smerova: geografiju, prostorno planiranje (od 1977. godine), demografiju (od 1999. godine), geoprostorne osnove životne sredine (od 2000. godine) i turizmologiju (koja je postojala kao smer koji je bio ugašen i ponovo uveden 2007. godine). Odseci i katedre Na fakultetu se organizuju specijalističke (2 smera) i magistarske studije (10 smerova). Nastavno-naučne oblasti su podeljene na 6 odseka i 10 katedri: Odsek za geografiju: katedra za fizičku geografiju katedra za društvenu geografiju katedra za regionalnu geografiju katedra za metodiku nastave geografije Odsek za prostorno planiranje: katedra za prostorno planiranje Odsek za demografiju: katedra za demografiju Odsek geoprostorne osnove životne sredine: katedra za životnu sredinu katedra za geografske informacione sisteme Odsek za turizmologiju: katedra za turizmologiju Odsek za kartografiju i GIS: 1. Katedra za kartografiju 2. Katedra za GIS Izdanja Fakultet izdaje sledeće publikacije i časopise: Zbornik radova Geografskog fakulteta, The environment časopis za ekološka istraživanja, Demografija časopis za demografska i društvena istraživanja, Territorium izdanje Instituta za prostorno planiranje, Prostor časopis prostornih planera i studenata prostornog planiranja. Reference Vanjske veze Geografski fakultet Univerziteta u Beogradu